Vízkereszti kirándulás, Ernő-forrás érintésével

Vízkereszti kirándulás, Ernő-forrás érintésével
Nagymaros állomásról indulunk. A sárga sáv turistajelzésenkell haladnunk. Még a településen, nagyjából 20 percután eljutunk a sárga sáv- sárga négyzet kereszteződéshez; a sárga sávon haladunk tovább.A legközelebbi kereszteződést nagyjából fél óra után érjük el; a sárga sávon haladunk tovább. Néhány perc múlva újabb kereszteződés; tovább a sárga sávon.
Kb 45 perc utánaz utunk erősen jobbra fordul, továbbra is a sárga sávon haladunk. Elérjük a Szent-Mihály- nyerget, itt becsatlakozik a kék sáv; ezt az útvonalat (sárga-kék sáv) követjük.
Kb másfél óra után a kék és a sárga sáv különválik; a sárga sávot követjük. A következő kereszteződésnél a sárga sávról letérünk, innentől a sárga kör jelzést követjük. Nagyjából két óra után (megállások nélkül számolva) le kell térni az ösvényről, kb 50 méter jelzetlen úton vezet az Ernő forráshoz. A forrásnál lehet tüzet rakni, elégetni a koszorúkat, illetve van egy (rosszul karbantartott) geoláda is: Szélesség N 47° 47,280'
Hosszúság E 18° 55,213'
Magasság: 208 m
Ezután visszatérünk a sárga kör jelzésre, ami elvezet a sárga kereszt jelzésig, amiről a játszótérnél letérve, egyenes úton a zebegényi állomásra jutunk. A túra hossza 8.8 km, 350m szintemelkedésse, megállók nélkül kb 2,5 óra alatt megjárható, megállókkal, tűzrakással kb 4 órás program.